Nariadenie Komisie (ES) č. 1575/2000
z 19. júla 2000,
ktorým sa vykonáva nariadenie Rady (ES) č. 577/98 o organizácii výberového zisťovania pracovných síl v spoločenstve, týkajúceho sa kodifikácie, ktorá sa má použiť pri prenose údajov od roku 2001
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (ES) č. 577/98 z 9. marca 1998 o organizácii výberového zisťovania pracovných síl v spoločenstve [1], zmenené a doplnené nariadením Komisie (ES) č. 1571/98 [2], a najmä na článok 4 ods. 3 tohto nariadenia,
keďže:
(1) V súlade s článkom 4 ods. 3 nariadenia (ES) č. 577/98 na stanovenie kodifikácie premenných na prenos údajov sú nevyhnutné vykonávacie opatrenia.
(2) Opatrenia stanovené v tomto nariadení sú v súlade so stanoviskom Výboru pre štatistický program, ktorý bol založený rozhodnutím Rady 89/382/EHS, Euratom [3],
PRIJALA TOTO NARIADENIE:
Článok 1
Kodifikácia premenných na prenos údajov od roku 2001 je uvedená v prílohe k tohmuto nariadeniu.
Článok 2
Toto nariadenie nadobúda účinnosť dvadsiaty deň odo dňa jeho uverejnenia v Úradnom vestníku Európskych spoločenstiev.
Toto nariadenie je záväzné vo svojej celistvosti a je priamo uplatniteľné vo všetkých členských štátoch.
V Bruseli 19. júla 2000